
Διορθώσεις σφαλμάτων 

Διόρθωση σφάλματος στην απόφαση με αριθ. ΔΙΕΚ/Α/Φ.3/ 
42279 του Υπουργού Προεδρίας της Κυβέρνησης .16 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 116292 , (1) 

Ίδρυση τμήματος επαγγελματικού προσανατολισμού - ενθάρρυνσης 
και επαγγελματικής κατάρτισης γυναικών στο ΚΕΤΕΚ Γαλα- 
τσίου. 

Η ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως & Διοική- 
σεως του ΟΑΕΔ». 

2. Τις διατάξεις του 405/71 Β.Δ. «Περί οργανώσεως, συγκροτή- 
σεως και λειτουργίας των υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής κατάρτισης εργατικού δυναμικού κ.λ.π.», αποφασίζουμε: 

Άρθρο 1 

Ιδρύουμε στο ΚΕΤΕΚ Γαλατσίου τμήμα επαγγελματικού προσανα¬ 
τολισμού - ενθάρρυνσης και επαγγελματικής κατάρτισης γυναικών 
στην ειδικότητα Βοηθών Ξενοδοχοϋπαλλήλων υποδοχής. 

Άρθρο 2 

Σκοπός του ιδρυομένου τμήματος είναι ο επαγγελματικός προσανα¬ 
τολισμός, η ενθάρρυνση και η επαγγελματική κατάρτιση ανέργων γυ¬ 
ναικών στην ειδικότητα «Βοηθών Ξενοδοχοϋπαλλήλων υποδοχής». 

Άρθρο 3 

Τα προσόντα των υποψηφίων για εκπαίδευση και η διάρκεια της εκ¬ 
παίδευσης καθορίζονται με βάση τις ισχύουσες διατάξεις. 

Άρθρο 4 

Η λειτουργία του ιδρυομένου τμήματος καθορίζεται σύμφωνα με τον 
Κανονισμό Λειτουργίας Εκπαιδευτικών Μονάδων Τ.Ε.Κ. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1991 

Η Διοικητής 
Ν. ΤΖΑΒΕΛΛΑ 




















8580 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Β1/159« (2) 

Κατάτμηση του Τομέα Βοτανικής - Ζωολογίοις του Τμήματος Βιολο¬ 
γίας της Σχολής θετικών Επιστημών του Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.-Τις διατάξεις του άρθρου 6 παρ. 4 εδάφ. Ε' του Ν. 1268/1982 
(ΦΕΚ 87 Α') όπως αυτό προστέθηκε με το άρθρο 48 παρ. 1 εδάφ. Ε’ 
του Ν. 1404/1983 (ΦΕΚ 173 Α’). 

2. Τη γνώμη της Γενικής Συνέλευσης του τμήματος Βιολογίας της 
Σχολής θετικών Επιστημών του Πανεπιστημίου Αθηνών (συνεδρίαση 
18/26.6.1990), αποφασίζουμε: 

Κατατέμνεται ο Τομέας Βοτανικής - Ζωολογίοις του Τμήματος Βιο¬ 
λογίας της Σχολής θετικών Επιστημών του Πανεπιστημίου Αθηνών 
που συστήθηκε με την Β/516/13.5.1983 (Β' 248) σε δύο (2) Τομείς 
ως εξής: 

α) Τομέας Βοτανικής ο οποίος καλύπτει το γνωστικό αντικείμενο της 
Βοταινικής, της σπουδής των θεμελιωδών αρχών οι οποίες ίσχυσοιν για 
την εμφάνιση και εξέλιξη καθώς και εκείνων που διέπουν την οργάνωση 
και διαβίωση των σημερινών φυτικών οργανισμών (Βακτηρίων, Κυανο- 
βοικτηρΐων, Φυκών, Μυκήτων, Λειχήνων Βρυοφυτών και Τραχεοφύ- 
των) στην αδιάκοπη αλληλεπίδρασή τους με το φυσικό περιβάλλον. 

Επί μέρους γνωστικά αντικείμενα συνιστούν: 

1. Η ΜΟΡΦΟΛΟΓΙΑ σε μοριακό, υποκυτταρικό, κυτταρικό και πο- 
λυκυτταρικό επίπεδο. 

2. Η ΦΥΣΙΟΛΟΓΙΑ, συμπεριλαμβανομένης και της ΟΙΚΟΦΥΣΙΟ- 
ΛΟΓΙΑΣ. 

3. Η ΓΕΝΙΚΗ ΜΙΚΡΟΒΙΟΛΟΓΙΑ, Η ΦΤΚΟΛΟΓΙΑ, Η ΜΥΚΗ¬ 
ΤΟΛΟΓΙΑ κλ. κλάδοι που ασχολούνται ειδικώς με ορισμένη κατηγορία 
φυτικών οργανισμών. 

4. Η ΕΦΑΡΜΟΣΜΕΝΗ ΒΟΤΑΝΙΚΗ, δηλ. η ανάπτυξη νέων (βιοτε- 
χνολογικών) εφαρμογών για τη βελτίωση της ποιότητας ζωής του αν¬ 
θρώπου, 

β) Τομέας Ζωολογίας ο οποίος κοιλύπτει το γνωστικό αντικείμενο 
της Βιολογίας των ζωικών οργοινισμών από την κυτταρική μέχρι και 
την πληθυσμιακή βαθμίδα: Μορφολογική και λειτουργική μελέτη με 
παράλληλη σπουδή ειδικών καιέφαρμοζομένων κλάδων της Ζωολο¬ 
γίας. 

Ζωικά κύτταρα και ιστοί: Πρωτοζωολογία. Ιστολογία και Ιστοφυσιο- 
λογία. Αναπτυξιακή Βιολογία: Εμβρυολογία. Πειραματική μορφογέ¬ 
νεση. Τερατογένεση. 

Συγκριτική Ανατομική: Εξελικτική Ζωολογία, θεωρητική Ζωολο¬ 
γία, Φυσική Ανθρωπολογία, Ζωοφυσιολογία. Συμπεριφορά των ζώων 
(Ηθολογία). Ανοσολογία. Χημική Ζωολογία. 

Ενδοκρινολογία, Ζωική Αναπαραγωγή. 

Υδροβιολογία: θαλάσσια Ζωολογία, Ιχθυολογία, Οικοτοξικολογία, 
Οικοφυσιολογία. 

Υδατοκαλλιέργειες. 

Παρασιτολογία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Οκτωβρίου 1991 

Ο ΥΠΟΥΡΓΟΣ ν 

ΓΕΩΡΓΙΟΣ ΣΟΥΦΛΙΑΣ _ 

' -♦- 

Αριθ. Β1/681 (3) 

Μετονομασία του τομέα Γλώσσας του Τμήματος Γαλλικής Γλώσσας 

και Φιλολογίας της Φιλοσοφικής Σχολής του Πανεπιστημίου Θεσσα¬ 
λονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 4 εδάφ. (ε) του Ν. 1268/1982 
όπως το εδάφιο αυτό προστέθηκε με την παρ. 1 εδάφ. (στ) του άρθρου 
48 του Ν. 1404/1983. 

2. Τη γνώμη της Γενικής Συνέλευσης του Τμήματος Γαλλικής 
Γλώσσας και Φιλολογίας του Πανεπιστημίου Θεσσαλονίκης (συνε¬ 
δρίαση: 66/29.6.1988), αποφασίζουμε: 

1. Μετονομάζεται ο τομέας Γλώσσας του Τμήματος Γαλλικής 
Γλώσσας και Φιλολογίας της Φιλοσοφικής Σχολής του Πανεπιστημίου 


Θεσσαλονίκης, που προβλέπεται από την υπουργική απόφαση Β1/ 
188α/28.2.1983 ΦΕΚ 87 Β’ σε τομέα «Γλωσσολογίας και Διδακτι¬ 
κής της Γλώσσας». 

2. Το γνωστικό αντικείμενο, του τομέα παραμένει το ίδιο όπως αυτό 
καθορίστηκε με την υπουργική απόφαση Β1/250 α.π.ε/11.3.1987 
(ΦΕΚ 188 Β') ήτοι «Επιστήμες της Γλώσσας». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

-♦- · 

Αριθ. Γ2/5099 , (4) 

Τροποποίηση των' Ε3/1788/84 και Ε5/4876/90 Αποφάσεων 

ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: γ 

1. Το Ν.Δ. 581/70 «Περί διοικήσεως της ΣΕΛΕΤΕ». 

2. Το Ν.Δ. 789/70 «περί οργανώσεως της ΣΕΛΕΤΕ». 

3. Την αριθ. Ε/1110/79 Απόφαση του ΥΠΕΠΘ, όπως τροποποιή¬ 
θηκε με την αριθ. Ε/5277/81 Απόφαση του ΥΠΕΠΘ. 

4. Την αριθ. Ε3/1788/84 Απόφαση του ΥΠΕΠΘ «Κανονισμός 
Σπουδών της ΠΑ.ΤΕ.Σ./ΣΕΛΕΤΕ». 

5. Τις διατάξεις της παρ. 1 του άρθρου 61 του Ν. 1566/85 «Δομή 
και λειτουργία της Α’/θμιας και Β’/θμιας Εκπ/σης κτλ». 

6. Την αριθ. Ε5/1222/88 Απόφαση του ΥΠΕΠΘ με την οποία θε¬ 
σπίζεται θέση «Συντονιστή Εργαστηρίων ΣΕΛΕΤΕ». 

7. Την αριθ. Ε5/4876/90 Απόφαση του ΥΠΕΠΘ για τη «Μεταβί¬ 
βαση μέρους των αρμοδιοτήτων του Δ.Σ. της ΣΕΛΕΤΕ σε ατομικά διοι¬ 
κητικά όργανα αυτής». 

8. Τις αριθ. 6/14.5.91 (θέμα 1) και 12/1.10.91 (θέμα 1) Πράξεις 
του Δ.Σ. της ΣΕΛΕΤΕ. 

9. Την υπ’ αριθ. Η 2871/90 κοινή απόφαση του Πρωθυπουργού και 
Υπουργού Εθν. Παιδείας και θρησκευμάτων, αποφασίζουμε: 

Α. Τροποποιούμε το άρθρο 1 της αριθ. Ε3/1788/84 (ΦΕΚ 135/τ. 
Β’/9.3.84) Απόφασης του ΥΠΕΠΘ «Κανονισμός Σπουδών της ΠΑ.- 
ΤΕ.Σ/ΣΕΛΕΤΕ» ως εξής: 

1. Το ακαδημαϊκό έτος αρχίζει την 1η Σεπτεμβρίου κάθε χρόνου και 
λήγει την 31η Αυγούστου του επόμενου. 

2. Το εκπαιδευτικό έργο κάθε ακαδημαϊκού έτους διαρθρώνεται χρο¬ 
νικά σε δύο εξάμηνα. 

3. Κάθε εξάμηνο περιλαμβάνει: τουλάχιστο 14 πλήρεις εβδομάδες 
για τη διδασκαλία και 2 για εξετάσεις. 

4. Διακοπή του εκπαιδευτικού έργου αλλά και της εν γένει λειτουρ¬ 
γίας της Σχολής πέρα από τα προβλεπόμενα στον κανονισμό αυτό είναι 
δυνατή με απόφαση του Δ.Σ. της ΣΕΛΕΤΕ ύστερα από πρόταση του 
Συλλόγου Καθηγητών της ΠΑΤΕΣ Αθηνών και μόνο για εξαιρετικές 
περιπτώσεις. 

Β. Μεταβιβάζουμε αρμοδιότητες στο Διευθυντή Σπουδών της ΣΕ¬ 
ΛΕΤΕ και στο Διευθυντή της ΠΑΤΕΣ/ΣΕΛΕΤΕ Αθηνών, ως εξής: 

α) Η αρμοδιότητα Γ2ε της αριθ. Ε5/4876/9.11.90 (ΦΕΚ 713/τ. 
Β’/14.11.90) Απόφασης της Υφυπουργού Εθνικής Παιδείας και θρη¬ 
σκευμάτων, μεταβιβάζεται στο Διευθυντή Σπουδών της ΣΕΛΕΤΕ, 
επειδή προΐσταται των Υπηρεσιών που έχουν τον τρόπο να εξασφαλίζουν 
τη συντήρηση και λειτουργία των μηχανημάτων Εκτυπώσεων. 

β) Η παρακολούθηση και ο συντονισμός του όλου έργου και της λει¬ 
τουργίας (όπως ορίζεται στην Υπουργική Απόφαση αριθ. Ε5/1222/ 
14.3.1988) των Ψυχοπαιδαγωγικής φύσεως Εργαστηρίων της Σχο¬ 
λής, που ήδη λειτουργούν ή θα λειτουργήσουν στο μέλλον (π.χ. Εργα¬ 
στήριο Εποπτικών Μέσων Διδ/λίας, Εργαστήριο Ψυχολογίας - Παιδα¬ 
γωγικής, Εργαστήριο Συμβουλευτικής κτλ), μεταβιβάζεται στον Δ/ντή 
της ΠΑΤΕΣ Αθηνών, ως καθ’ ύλην αρμόδιο για τις Ψυχοπαιδαγωγικές 
δραστηριότητες και τα Ψυχοπαιδαγωγικά μαθήματα της ΣΕΛΕΤΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1991 

Ο ΥΦΥΠΟΥΡΓΟΣ 

Β. ΜΠΕΚΙΡΗΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Α5/5876 (5) 

Μεταβίβαση της άδειας ιδρύσεως και λειτουργίας του Ιδιωτικού Νηπια¬ 
γωγείου της Ανδρομάχης Θεοδωροπούλου - Μπαλαούρα «ΠΑΝΑ¬ 
ΓΙΑ ΠΡΟΥΣΙΩΤΙΣΣΑ» στην ΟΕ «ΑΝΔΡΟΜΑΧΗ ΘΕΟΔΩΡΟ- 

ΠΟΤΛΟΤ - ΜΠΑΛΑΟΪΡΑ ΚΑΙ ΣΙΑ ΟΕ». 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 7 του άρθρου 5 του Ν. 682/77. 

2. Την αριθ. 76120/1.7.58 άδεια ιδρύσεως του Ιδιωτικού Νηπια¬ 
γωγείου επ’ ονόματι Ανδρ. X. Θεοδωροπούλου. 

3. Την αριθ. Δ/47462/23.1.80 μεταβίβαση της ανωτέρω αρχικής 
αδείας εξ ολοκλήρου στην Ανδρομάχη Θεοδωροπούλου - Μπαλα¬ 
ούρα. 

4. Την αριθ. 668/28.5.90 ανανέωση της αδείας λειτουργίας του εν 
λόγω Ιδιωτικού Νηπιαγωγείου για το τρέχον σχολικό έτος. 

5. Την αριθ. 1414/12.7.1991 αίτηση της ιδιοκτήτριας Ανδρομά¬ 
χης θεοδωροπούλου - Μπαλαούρα με την οποία ζητάει τη μεταβίβαση 
της άδειας ιδρύσεως και λειτουργίας του Ιδιωτικού Νηπιαγωγείου της 
στην ΟΕ «ΑΝΔΡΟΜΑΧΗ ΘΕΟΔΩΡΟΠΟΤΛΟΤ - ΜΠΑΛΑΟΥΡΑ 
ΚΑΙ ΣΙΑ ΟΕ». 

6. Την αριθ. 1149/14.6.91 αίτηση του νομίμου εκπροσώπου της 
ανωτέρω Ο.Ε. με την οποία αποδέχεται τη μεταβίβαση της άδειας ιδρύ- 
σεως του Ιδιωτικού Νηπιαγωγείου της Ανδρομάχης Θεοδωροπούλου - 
Μπαλαούρα στην ΟΕ «ΑΝΔΡΟΜΑΧΗ ΘΕΟΔΩΡΟΠΟΥΛΟΥ - ΜΠΑ- 
ΛΑΟΥΡΑ ΚΑΙ ΣΙΑ ΟΕ». 

7. Την αριθ. ΣΤ5/72/90 απόφαση (περιορισμός υπογραφών), απο¬ 
φασίζουμε: 

Εγκρίνουμε να μεταβιβασθεί η άδεια ιδρύσεως και λειτουργίας του 
Ιδιωτικού Νηπιαγωγείου «ΠΑΝΑΓΙΑ ΠΡΟΥΣΙΩΤΙΣΣΑ» της Ανδρο- 
μάχης θεοδωροπούλου - Μπαλαούρα στην ΟΕ «ΑΝΔΡΟΜΑΧΗ ΘΕΟ¬ 
ΔΩΡΟΠΟΥΛΟΥ - ΜΠΑΛΑΟΥΡΑ ΚΑΙ ΣΙΑ» εκπροσωπούμενη από 
τον Σωτήριο Μπαλαούρα, υπό τον όρο ότι συντρέχει η προϋπόθεση της 
παρ. 2 του άρθρου 6 του Ν. 682/77. 

Η ανωτέρω προϋπόθεση θα πρέπει να ελέγχεται σε κάθε ανανέωση 
της αδείας ιδρύσεως και λειτουργίας του ανωτέρω σχολείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Νοεμβρίου 1991 

Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

- ♦- 

Αριθ. 3422.42/1/91 “ (6) 

Έγκριση προσθήκης στον Κανονισμό Αποταμίευσης Εμπορευμάτων 
στην Ελεύθερη Ζώνη Πειραιά. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/50, που κυρώθηκε με τον Ν. 1630/51, όπως 
αυτές ισχύουν σήμερα. 

β) Του Ν. 1220/81 (άρθρο 6). 

2. Το έγγραφο Ο.Λ.Π. αριθ. 13605/3494/20.6.91, αποφασί¬ 
ζουμε: 

1. Εγκρίνουμε όπως στο άρθρο 3 του Κανονισμού Αποταμιεύσεως 
Εμπορευμάτων στην Ελεύθερη Ζώνη Πειραιά (Απόφαση ΥΕΝ 
3422.42/1/90 ΦΕΚ Β' 418/9.7.90) προστεθεί παράγραφος 4 που 
έχει ως εξής: 

Η χρονική διάρκεια της αποταμιεύσεως των εμπορευμάτων που ήδη 
βρίσκονται στο καθεστώς αυτό αρχίζει από της δημοσίευσης του παρό¬ 
ντος Κανονισμού και υπολογίζεται σύμφωνα με τις προηγούμενες παρα¬ 
γράφους. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 5 Νοεμβρίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 


Αριθ. 3422.20/2/91 (7) 

Έγκριση της 151/27.3.91 Πράξεως Δ.Σ./Ο.Λ.Π. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/50, που κυρώθηκε με τον Ν. 1630/51, όπως 
ισχύουν σήμερα. 

β) Του Ν. 1220/81. 

2. Την απόφαση Υ.Ε.Ν. αριθ. 46124/4/87/12.5.87. 

3. Την απόφαση Υ.Ε.Ν. αριθ. 3422.20/2/90/12.11.90. 

4. Το έγγραφο Ο.Λ.Π. αριθ. 8998/2524/22.4.91 με το οποίο υπε¬ 
βλήθη για έγκριση η Πράξη του Δ.Σ./Ο.Λ.Π. αριθ. 151/27.3.91. 

5. Το έγγραφο ΥΕΝ/ΔΛΛΕ 2 αριθ. 3422.10/1/91/4.6.91. 

6. Το έγγραφο ΥΠΕΘΟ αριθ. 51165/1030/27.9.91, αποφασί¬ 
ζουμε: 

Εγκρίνουμε την Πράξη του Διοικητικού Συμβουλίου του Οργανισμού 
Λιμένος Πειραιώς αριθ. 151/27.3.91 με την οποία καθορίσθηκε το τι¬ 
μολόγιο χρήσεως χώρων του Εκθεσιακού Κέντρου Ο.Λ.Π. καθώς και 
των μεγαφωνικών εγκαταστάσεων αυτού και τροποποιούμε αυτήν σύμ¬ 
φωνα με τις διατάξεις του άρθρου 6 παρ. 4 εδαφ. στ' του Ν. 1220/81 
και το έγγραφο ΥΠΕΘΟ/Δ/νση Τιμών και Εισοδημάτων αριθ. 
51165/1030/27.9.91 ως κατωτέρω: 

Καθορίζουμε το τιμολόγιο παραχώρησης της χρήσης του Εκθεσια¬ 
κού Κέντρου του Οργανισμού Λιμένος Πειραιώς ως εξής: 

α) Για τους εστεγασμένους χώρους: σε 175 δρχ. ανά τ.μ. ημερησίως 
για το έτος 1992. 

β) Για τους ακάλυπτους χώρους: σε' 145 δρχ. ανά τ.μ. ημερησίως 
για το έτος 1992. 

γ) Για τις μεγαφωνικές εγκαταστάσεις: σε 14.500 δρχ. ημερησίως 
για το έτος 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 5 Νοεμβρίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

Αριθ. οικ./2511 (8) 

Τιμολόγιο εφαρμογής για εργασίες επισκευής βλαβών σε κτίρια, και σύ¬ 
νταξη προϋπολογισμού μελέτης για τις σεισμόπληκτες περιοχές του 
Ν. Μεσσηνίας από τους σεισμούς του 1986, των Νομών Ηλείας και 
Ζακύνθου από τους σεισμούς του 1988, του Ν. Αχαΐας (περιοχή Αγ. 
Τριάδας Πατρών) από τους σεισμούς του 1989 και των Νομών Πρε- 
βέζης, Κιλκίς και Πέλλης από τους σεισμούς του 1990. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚ Α 24) «Περί κυρώσεως, τρο- 
ποποιήσεως και συμπληρώσεως της από 28.7.78 Πράξεως Νομοθετι¬ 
κού Περιεχομένου (ΦΕΚ 117) περί αποκαταστάσεως ζημιών εκ σει¬ 
σμών». 

2. Τις διατάξεις του Ν. 1190/81 (ΦΕΚ Α 203/30.7.81) «Περί κυ¬ 
ρώσεως της από 26.3.81 Πράξεως Νομοθετικού Περιεχομένου περί 
αποκαταστάσεως ζημιών εκ σεισμών 1981». 

3. Τις με αριθμό 131/1.10.86, 140/19.10.87 και 112/9.11.88 
Πράξεις του Υπουργικού Συμβουλίου για τις σεισμόπληκτες περιοχές 
του Ν. Μεσσηνίας που επλήγησαν από τους σεισμούς του 1986. 

4. Τις με αριθμό 101/1.11.88 και 34/13.3.90 Πράξεις του 
Υπουργικού Συμβουλίου για τις περιοχές των Νομών Ηλείας και Ζα¬ 
κύνθου που επλήγησαν από το σεισμό του 1988. 

5. Την με αριθμό 74/29.6.90 Πράξη του Υπουργικού Συμβουλίου 
για τις περιοχές του Ν. Πρεβέζης που επλήγησαν από τους σεισμούς του 
1990. 

6. Την με αριθμό 3/10.1.91 Πράξη του Υπουργικού Συμβουλίου 
για την περιοχή Αγ. Τριάδας Πατρών. 

7. Τη με αριθμό 20/7.2.91 Πράξη του Υπουργικού Συμβουλίου για 
τις περιοχές των Νομών Κιλκίς και Πέλλης που επλήγησαν από τους 
σεισμούς του 1990. 

8. Το Π.Δ. 69/1988 «περί Οργανισμού της Γ.Γ.Δ.Ε. του Υ.ΠΕ.- 
ΧΩ.Δ.Ε. 

9. Την Δ16α/04/773/29.11.90 Κοινή Απόφαση Υπουργού Προε- 

δρίας Κυβερνήσεως και Αναπλ. Υπουργού ΠΕΧΩΔΕ, «περί εξαιρέσεως 
διοικητικών πράξεων ή εγγράφων από τον κανόνα των τριών υπογρα¬ 
φών», αποφασίζουμε: 

Εγκρίνουμε τις παρακάτω τιμές τιμολογίου για την εφαρμογή τους 
κατά τη σύνταξη των προϋπολογισμών για τη χορήγηση των δανείων 
επισκευής στα κτίρια που επλήγησαν από τους σεισμούς σε περιοχές του 
Ν. Μεσσηνίας το 1986, των Νομών Ηλείας και Ζακύνθου το 1988, του 
Νομού Αχαΐας (περιοχή Αγίας Τριάδας Πατρών) το 1989, του Νομού 
Πρεβέζης το 1990 και των Νομών Κιλκίς και Πέλλης το 1990. 

ΤΙΜΟΛΟΓΙΟ ΕΡΓΑΣΙΩΝ ΑΠΟΚΑΤΑΣΤΑΣΗΣ ΖΗΜΙΩΝ 
ΑΠΟ ΣΕΙΣΜΟ 

ΓΕΝΙΚΟΙ ΟΡΟΙ 

Το τιμολόγιο εφαρμόζεται υποχρεωτικά από τους Μηχανικούς μελε¬ 
τητές για τη σύνταξη των σχετικών μελετών επισκευής σεισμόπληκτων 
οικοδομών και από την Υπηρεσία για τον έλεγχο του σχετικού προϋπο¬ 
λογισμού. Δεν έχει εφαρμογή στη σύνταξη προϋπολογισμών έργων του 
Δημοσίου ούτε στη σύνταξη νέων τιμών εκτελουμένων εργολαβιών. 

Όλες οι τιμές μονάδος τιμολογίου αναφέρονται σε πλήρως περαιω- 
μένες εργασίες με προμήθεια υλικών και καλύπτουν τις αναφερόμενες 
εργασίες καθώς και εκείνες που δεν κατονομάζονται ρητά, είναι όμως 
απαραίτητες για την έντεχνη και πλήρη εκτέλεση κάθε επισκευής, σύμ¬ 
φωνα με τους κανόνες της επιστήμης και της τέχνης και τις τοπικές συν¬ 
θήκες. Ειδικότερα κάθε προεργασία, βοηθητική εργασία και όποια άλλη 
επιπλέον εργασία απαιτείται για την ορθή και έντεχνη επισκευή νοείται 
στο παρόν τιμολόγιο όπως περιγράφεται αναλυτικά στο τεύχος «Κατευ¬ 
θυντήριες προδιαγραφές και οδηγίες για επισκευή κτιρίων με βλάβες 
από σεισμό» του τ. Υπουργείου Δημοσίων Έργων και το οποίο συνο¬ 
πτικά αναφέρεται σαν Κ.Π.Ε.Β.Σ. Στις τιμές του παρόντος τιμολογίου 
περιλαμβάνεται και η τιμή των πάσης φύσεως απαιτουμένων ικριωμά¬ 
των ξύλινων ή μεταλλικών. Οι τιμές του παρόντος τιμολογίου περιλαμ¬ 
βάνουν όλα τα έξοδα, το εργολαβικό όφελος, καθώς και όλες τις εισφο¬ 
ρές υπέρ των ασφαλιστικών ταμείων (ΙΚΑ κλπ) και υποχρεώσεις προς 
τρίτους, εφαρμόζονται δε για τον καθορισμό του ύψους του δανείου. 

Για εργασίες που δεν καλύπτονται από το παρόν τιμολόγιο θα γίνεται 
χρήση του ΑΤΟΕ με μειωμένες τιμές κατά 25% χωρίς εργολαβικό όφε¬ 
λος. 

ΤΙΜΕΣ ΕΦΑΡΜΟΓΗΣ 

Άρθρο 1 

Για ένα τετραγωνικό μέτρο επισκευής βλαβείσας τοιχοποιίας από 
τσιμεντόλιθους ή οπτόπλινθους η οποία παρουσιάζει ελαφρές ζημιές 
(τριχοειδείς ρηγματώσεις επιχρισμάτων, δηλωτικές της μη πλήρους 
ρηγμάτωσης), δοθέντος ότι η επιμέτρηση θα γίνεται στη μία ή δύο πλευ¬ 
ρές του φατνώματος ανάλογα εάν η μία ή δύο επιφάνειες του φατνώμα¬ 
τος παρουσιάζουν ζημιά δραχμές εξακόσιες (600) για κάθε πλευρά. 

Άρθρο 2 

Για ένα τετραγωνικό μέτρο επισκευής βλαβείσης τοιχοποιίας από 
τσιμεντόλιθους ή οπτόπλινθους η οποία παρουσιάζει έντονες ρηγματώ- 
σεις χωρίς-αποσύνθεση της τοιχοποιίας σύμφωνα με τις παραγράφους 
του τεύχους Κ.Π.Ε.Β.Σ. 

α) Παράγραφος 2.4.2.1. 

Δραχμές: οκτακόσιες (800). 

β) Παράγραφος 2.4.2.2. 

Δραχμές: Χίλιες πεντακόσιες (1.500). 

(Νοείται ότι η επιμέτρηση θα γίνεται όπως στο άρθρο 1, για κάθε 
πλευρά). 

Άρθρο 3 

Για ένα τετραγωνικό μέτρο επιφάνειας λιθοδομής η οποία παρουσιά¬ 
ζει έντονες ρηγματώσεις χωρίς αποσύνθεση της λοθοδομής σύμφωνα με 
την παράγραφο 2.4.2.2., εφαρμοζόμενη για λοθοδομή, του τεύχους 
Κ.Π.Ε.Β.Σ. (Επιμέτρηση όπως στο άρθρο 1) δραχμές: χίλιες οκτακό¬ 
σιες (1.800). 

Άρθρο 4 

Για ένα τετραγωνικό μέτρο ανακατασκευής βλαβείσης τοιχοποιίας 
πάχους μεγαλύτερου των 20 εκ. η οποία παρουσιάζει βαρειές ζημιές 
(πλήρη αποσύνθεση της τοιχοποιίας ή απόκλιση από την κατακόρυφο) 
και χρήζει ανακατασκευής. 

α) από λιθοδομή δραχμές: Οκτώ χιλιάδες (8.000). 


β) από οπτοπλινθοδομή δραχμές: Επτά χιλιάδες (7.000). 

Άρθρο 5 

Για ένα τετραγωνικό μέτρο ανακατασκευής βλαβείσης τοιχοποιίας 
από δρομική οπτοπλινθοδομή ή τσιμεντόλιθους η οποία παρουσιάζει βα¬ 
ρειές ζημιές (πλήρη αποσύνθεση της τοιχοποιίας ή απόκλιση από την 
κατακόρυφο) και χρήζει ανακατασκευής δραχμές: Τέσσερεις χιλιάδες 
πεντακόσιες (4.500). 

Άρθρο 6 

Για ένα τετραγωνικό μέτρο βλαβείσης τοιχοποιίας από μπατική 
οπτοπλινθοδομή η οποία παρουσιάζει βαρειές ζημιές (πλήρη αποσύν¬ 
θεση της τοιχοποιίας ή απόκλιση από την κατακόρυφρο) και χρήζει ανα¬ 
κατασκευής, δοθέντος ότι δεν συμπεριλαμβάνεται η κατασκευή σενάζ, 
δραχμές: έξι χιλιάδες (6.000). 

ΣΗΜΕΙΩΣΗ: Στις τιμές των άρθρων 4, 5 και 6 περιλαμβάνεται η τιμή 
της καθαίρεσης του παλαιού τοίχου, η τιμή της αποκομιδής των υλικών 
καθαιρέσεως, καθώς και η κατασκευή επιχρίσματος. 

Άρθρο 7 

Για την ανακατασκευή ενός τετραγωνικού μέτρου κάτοψης στέγης 
(περιλαμβάνονται ζευκτά, τεγίδες, επιτεγίδες, κεραμίδια, κλπ. όπου 
τουλάχιστον τα ζευκτά και οι τεγίδες θα είναι καινούργια), δραχμές: 
Οκτώ χιλιάδες (8.000). 

Άρθρο 8 

Για την επισκευή ενός τετραγωνικού μέτρου κάτοψης στέγης, δραχ¬ 
μές: Τρεις χιλιάδες πεντακόσιες (3.500). 

Άρθρο 9 

Για την ανακατασκευή ενός τετραγωνικού μέτρου ψευδοροφής από 
ξύλο, νοβοπάν, οροφοπήχεις, καλαμωτές κλπ., δραχμές: Τρεις χιλιάδες 
(3.000). 

Άρθρο 10 

Για την επισκευή ενός τετραγωνικού μέτρου ρηγματωμένου οροφο¬ 
κονιάματος (μετριέται μόνο η επισκευαζόμενη επιφάνεια), δραχμές: Δύο 
χιλιάδες (2.000). 

Άρθρο 11 

Για την πλήρη κατασκευή ενός κυβικού μέτρου θεμελίου, από οπλι¬ 
σμένο σκυρόδεμα Β 160 για υποθεμελίωση (εκσκαφές, υποστηρίξεις, 
απομακρύνσεις και χαλαρός οπλισμός μέχρι ποσοστού 25 ΚΟ/Μ3, 
δραχμές: Είκοσι χιλιάδες (20.000). 

Άρθρο 12 

Γ ια την κατασκευή ενός μέτρου διαζώματος ή υπερθύρου από οπλι¬ 
σμένο σκυρόδεμα Β 160. 

α. Σε φέρουσα τοιχοποιία, δραχμές: Τρεις χιλιάδες (3.000). 

β. Σε εξωτερικούς τοίχους πλήρωσης (μπατικούς ή υπερμπατικούς), 
δραχμές: Δύο χιλιάδες πεντακόσιες (2.500). 

γ. Σε εσωτερικούς τοίχους πλήρωσης, δραχμές: Χίλιες πεντακόσιες 
(1.500). 

Άρθρο 13* 

Για την εκσκαφή ενός κυβικού μέτρου γαιώδους εδάφους (για νέα 
στοιχεία). 

α. Με το χέρι, δραχμές: Δύο χιλιάδες πεντακόσιες (2.500). 

β. Με μηχανήματα, δραχμές: Οκτακόσιες (800). 

Άρθρο 14* 

Για ένα κυβικό μέτρο επιχωμάτωσης 

α. Με το χέρι, δραχμές: Οκτακόσιες (800). 

β. Με μηχανήματα, δραχμές: Πεντακόσιες (500). 

*Επισημαίνεται ότι τα άρθρα 13 και 14 εφαρμόζονται στις περιπτώ¬ 
σεις κατασκευής μεμονομένων νέων στοιχείων ή εκσκαφών για την ενί¬ 
σχυση της θεμελίωσης όταν αυτή επηρεάζεται από τις εργασίες αποκα¬ 
τάστασης των ζημιών στον φέροντα οργανισμό. 

Άρθρο* 15 

Για την ανακατασκευή κτιστής καπνοδόχου με τούβλα μασίφ, δραχ¬ 
μές: Περιμετρική επιφάνεια X 3.500. 

Άρθρο 16 

Για την ανακατασκευή ενός μέτρου μήκους καπνοδόχου από πηλο¬ 
σωλήνες, τσιμεντοσωλήνες ή αμιαντοσωλήνες, δραχμές: Δυο χιλιάδες 
πεντακόσιες (2.500). 

Άρθρο 17 

Για την αντικατάσταση ενός μέτρου μήκους πηλοσωλήνα ή πλαστι¬ 
κού σωλήνα αποχέτευσης, δραχμές: Δυο χιλιάδες πεντακόσιες (2.500). 

Άρθρο 18 

Για ένα χιλιόγραμμο λεπτού χαλύβδινου ανοξείδωτου ελάσματος 
επισκευής έντονης ρηγμάτωαης δοκού ή βλάβης από κάμψη ή οποιαδή¬ 
ποτε άλλη παρεμφερής ή ανάλογη επισκευή περιλαμβανομένης και της 
αξίας της εποξειδικής ρητίνης, της τυχόν αναγκαίας ηλεκτροκόλλησης 
και οιουδήποτε υλικού που θα χρησιμοποιηθεί για την συγκόλληση του 
ελάσματος σε οποιαδήποτε θέση και στάθμη της οικοδομής, δραχμές: 
Τρεις χιλιάδες εξακόσιες (3.600). 

Άρθρο 19 

Για την επισκευή ενός τετραγωνικού μέτρου τοιχοδομής με την κα¬ 
τασκευή ελαφρού οπλισμένου μανδύα (οπλισμένα επιχρίσματα σύμφωνα 
με την παράγραφο 5.2.3.2. του Κ.Π.Ε.Β.Σ.), δραχμές: Τρεις χιλιάδες 
πεντακόσιες (3.500). 

Άρθρο 20 

Για την επισκευή ενός τετραγωνικού μέτρου τοιχοδομής με την εφαρ¬ 
μογή μανδυών από οπλισμένο σκυρόδεμα. 

α. Μονόπλευρος οπλισμένος μανδύας, σύμφωνα με την παράγραφο 
5.2.3.3. του Κ.Π.Ε.Β.Σ., δραχμές: Τρεις χιλιάδες πεντακόσιες 
(3.500). 

β. Μονόπλευρος οπλισμένος μανδύας εκτοξευομένου σκυροδέματος 
μέχρι πάχους 7 εκ. και οπλισμό 4 ΚΕ/Μ 2 , δραχμές: Πέντε χιλιάδες πε¬ 
ντακόσιες (5.500). 

Άρθρο 21 

Για τη συγκόλληση ενός μέτρου μήκους ρωγμών πλάτους από 0.1 
μ.μ. έως 3 μ,μ. σε άοπλο ή οπλισμένο σκυρόδεμα με εποξειδικές ρητί¬ 
νες, σύμφωνα με την παραγ. 2.5.2. του Κ.Π.Ε.Β.Σ. Νοείται ότι με την 
εκτέλεση της εργασίας αυτής αποκαθίσταται πλήρως η ζημία, δραχμές: 
Έξη χιλιάδες εξακόσιες (6.600). 

Άρθρο 22 

Για την επισκευή ενός κυβικού μέτρου βλαβέντος στοιχείου πλακός 
από οπλισμένο σκυρόδεμα με πολλαπλά ρήγματα, σύμφωνα με τις πα¬ 
ραγράφους 4.2.2.1. του Κ.Π.Ε.Β.Σ., δραχμές: Πενήντα πέντε χιλιάδες 
(55.000) και 4.2.2.3., δραχμές: Εκατόν είκοσι χιλιάδες 
( 120 . 000 ). 

Άρθρο 23 

Για την επισκευή ενός κυβικού μέτρου βλαβέντος στοιχείου (δοκού ή 
υποστηλώματος) από οπλισμένο σκυρόδεμα που παρουσιάζει μερική ή 
πλήρη αποδιοργάνωση του σκυροδέματος, σύμφωνα με τις παραγρά¬ 
φους 4.4.3β.,4.4.4.,4.4.5.,4.5.3. του Κ.Π.Ε.Β.Σ., δραχμές: Διακό¬ 
σιες δέκα χιλιάδες (210.000). 

Άρθρο 24 

Για την επισκευή ενός κυβικού μέτρου βλαβέντος υποστυλώματος 
και στοιχείου από οπλισμένο σκυρόδεμα που παρουσιάζει αποδιοργά¬ 
νωση του σκυροδέματος, σύμφωνα με τις παραγράφους 4.5.2.,4.6. του 
Κ.Π.Ε.Β.Σ. (επιμετράται ο όγκος της παλαιάς διατομής), δραχμές: 
Εκατόν είκοσι πέντε χιλιάδες (125.000). 

Κατά την εφαρμογή του άρθρου αυτού δεν πληρώνεται η δαπάνη ρη- 
τινενέσεως, που η εκτέλεσή τους δεν προβλέπεται από τις σχετικές προ¬ 
διαγραφές του Τ.Δ.Ε.,ενώ περιλαμβάνεται η τιμή του οπλισμού. 

Άρθρο 25 

Για την κατασκευή ενός κυβικού μέτρου νέου υποστυλώματος που 
κρίνεται απαραίτητη για τη βελτίωση της αντισεισμικής συμπεριφοράς 
των οικοδομών λόγω της εντατικής κατάστασης που δημιουργήθηκε 


στο φέροντα οργανισμό από την αποκατάσταση των ζημιών, δραχμές: 
Σαράντα πέντε χιλιάδες (45.000). 

Άρθρο 26 

Για την κατασκευή ενός κυβικού μέτρου νέου τοιχείου που κρίνεται 
απαραίτητο για τη βελτίωση της αντισεισμικής συμπεριφοράς των οικο¬ 
δομών όπως στο άρθρο 25, δραχμές: Τριάντα πέντε χιλιάδες (35.000). 

Άρθρο 27 

Για την ανακατασκευή ενός τετραγωνικού μέτρου οροφοκονιάματος, 
δραχμές: Χίλιες πεντακόσιες (1.500). 

Άρθρο 28 

Για την κατασκευή ενός κυβικού μέτρου μανδύα από εκτοξευόμενο 
σκυρόδεμα, σε οποιαδήποτε βλαβείσα επιφάνεια φέροντος στοιχείου από 
οπλισμένο σκυρόδεμα μετά του οπλισμού του. Εργασία πλήρως περαιω- 
μένη. 

Νοείται ότι η εργασία αυτή πρέπει να αποκαθιστά απαραίτητα και 
μόνο ζημία που δεν επιδέχεται αποκατάσταση με άλλο τρόπο π.χ. μόνο 
με ρητινένεση, δραχμές: Εκατόν εξήντα πέντε χιλιάδες (165.000). 

Άρθρο 29 

Για ένα κυβικό μέτρο οπλισμένου σκυροδέματος ενίσχυσης υποστυ¬ 
λωμάτων, στοιχείων και πέδιλων με μανδύα που δεν έπαθαν βλάβη από 
το σεισμό αλλά απαιτείται η ενίσχυσή τους από την εντατική κατάσταση 
που δημιουργείται σε αυτά λόγω της αποκατάστασης των βλαβέντων 
(επιμετράται ο όγκος του νέου σκυροδέματος). 

α. στην περίπτωση εκχύτου σκυροδέματος, δραχμές: Ογδόντα πέντε 
χιλιάδες (85.000). 

β. στην περίπτωση εκτοξευομένου σκυροδέματος, δραχμές: Εκατόν 
είκοσι χιλιάδες (120.000). 

Διευκρινίζεται ότι το υπόψη άρθρο; εφαρμόζεται και στην περίπτωση 
που η διατομή έχει προηγούμενα αποκατασταθεί με ρητινενέσεις. 

Σημείωση: Στις τιμές των άρθρων 21,22,23,24,25,26,28 και 29 
περιλαμβάνεται και η αξία επανακατασκευής των τμημάτων της κατα¬ 
σκευής που συμβάλλουν στα βλαβέντα στοιχεία (π.χ. τοιχοποιίες, δά¬ 
πεδα κ.λπ.) και καταστρέφονται μερικώς κατά την επισκευή ως και η 
δαπάνη εργασιών εκσκαφής και επίχωσης του υπέρ και περί το πέδιλο 
εδάφους που είναι απαραίτητες για την κατασκευή του μανδύα. 

Άρθρο 30 

Για την ανακατασκευή ενός κυβικού μέτρου νέας πλάκας (μετά των 
προβλεπομένων δοκών) από οπλισμένο σκυρόδεμα. 

Η τιμή αυτή ισχύει για τις περιπτώσεις βλαβών σε αυτοτελή τμή¬ 
ματα πλακών ήτοι ενιαίες πλάκες οικοδομής ή αυτοτελή φατνώματα 
μεταξύ δοκών. 

Στην τιμή περιλαμβάνεται η καθαίρεση του παλαιού τμήματος ο ξυ- 
λότυπος, τα υλικά και η εργασία κατασκευής της νέας πλάκας ως και η 
αποκατάσταση του δαπέδου, δραχμές: Σαράντα πέντε χιλιάδες 

(45.000). 

Άρθρο 31 

Για την ανακατασκευή ή συμπλήρωση ενός τετραγωνικού μέτρου δα¬ 
πέδου από άοπλο ή ελαφρά οπλισμένο σκυρόδεμα που έπαθε αποδεδειγ¬ 
μένα ζημιά από σεισμούς, δραχμές: Δύο χιλιάδες πεντακόσιες (2.500). 

β. Για την ανακατασκευή ή συμπλήρωση ενός τετραγωνικού μέτρου 
δαπέδου από πλάκες ή μωσαϊκά ή μάρμαρα ή ξύλο περιλαμβανομένης 
της ανακατασκευής, της υπόβασης, της προμήθειας των υλικών και 
αποκατάσταση της τελικής επιφάνειας του δαπέδου, δραχμές: Τέσσε¬ 
ρεις χιλιάδες πεντακόσιες (4.500). 

Άρθρο 32 

Για την επισκευή ενός μέτρου ρωγμής σε πλάκα με ρητινόστοκο κοτε- 
τσόσυρμα, ενισχυμένη τσιμεντοκονία και επίχρισμα. Στην τιμή περιλαμ¬ 
βάνεται η καθαίρεση του παλαιού επιχρίσματος, ο καθαρισμός της επι¬ 
φάνειας, η απομάκρυνση των αχρήστων υλικών και κάθε άλλη απαιτού- 
μενη εργασία. 

Επιμετρά το μήκος της ρωγμής από την μία μόνο επιφάνεια της 
πλάκας, δραχμές: Δύο χιλιάδες πεντακόσιες (2.500). 

Άρθρο 33 

Για την κατασκευή ενός κυβικού μέτρου θεμελίου νέου τοιχείου ή 
νέου υποστυλώματος, καθώς και ενός κυβικού μέτρου πεδιλοδοκού ή 

συνθετηρίου δοχοΰ, δραχμές: Είκοσι δύο χιλιάδες (22.000). 

Άρθρο 34 

Για την ανακατασκευή ενός τετραγωνικού μέτρου κάτοψης σιδηράς 
στέγης (περιλαμβάνονται ζευκτά, τεγίδες, επιτεγίδες, αντινέμια, εγκάρ¬ 
σιοι σύνδεσμοι κ.λπ., επικάλυψη με κεραμίδια ή κυματοειδή φύλλα ελε- 
νίτ ή φύλλα αλουμινίου), δραχμές: Τέσσερεις χιλιάδες (4.000). 

Άρθρο 35 

Για την επισκευή ενός τετραγωνικού μέτρου κάτοψης σιδηράς στέ¬ 
γης, δραχμές: Δύο χιλιάδες πεντακόσιες (2.500). 

Άρθρο 36 

Για την επισκευή ενός μέτρου μήκους διαμπερούς ρωγμής μετρουμέ- 
νου μόνον επί της μιας επιφάνειας ανεξαρτήτου πλάτους σε φέρουαες' 
τοιχοποιίες από λιθοδομή μεγάλου πάχους με τσιμεντενέσεις, σύμφωνα 
με την περιγραφή της παραγράφου 2.4.1. του τεύχους Κ.Π.Ε.Β.Σ. σε 
οποιαδήποτε στάθμη και θέση της οικοδομής, δραχμές: Οκτώ χιλιάδες 
πεντακόσιες (8.500). 

Άρθρο 37 

Σε περιοχές που είναι δυσχερής η μεταφορά των υλικών (απροσπέλα¬ 
στες περιοχές) και οι οποίες θα ορισθούν με δική μας απόφαση, καθορί¬ 
ζουμε αύξηση των εις το παρόν τιμολόγιο τιμών μονάδος σε ποσοστό μέ¬ 
χρι 20%. 

Άρθρο 38 

Για την επισκευή ή αποκατάσταση υδραυλικών ή ηλεκτρικών εγκα¬ 
ταστάσεων που έπαθαν ζημιές από το σεισμό, ήτοι εργασία και υλικά, 
εφόσον έχουν γίνει ανακατασκευές τοίχων, α. Υδραυλικές εγκαταστά¬ 
σεις κάθε ξεχωριστής ιδιοκτησίας κατ’ αποκοπή (εφόσον έπαθαν ζυ- 
μιές), δραχμές: Τριάντα χιλιάδες (30.000). 

β. Ηλεκτρικές εγκαταστάσεις κάθε ξεχωριστής ιδιοκτησίας, κατ’ 
αποκοπή (εφόσον έπαθαν ζημιές), δραχμές: Τριάντα χιλιάδες (30.000). 

γ. Ηλεκτρικές εγκαταστάσεις κοινοχρήστων χώρων, ανελκυστήρων 
κ.λπ., κατ’ αποκοπή για κάθε όροφο, (εφόσον έπαθαν ζημιές), δραχμές: 
Είκοσι πέντε χιλιάδες (25.000). 

Άρθρο 39 

Για την επισκευή ενός τετραγωνικού μέτρου μόνωσης πλάκας επικα- 
λύψεως που έχει πάθει ζημιές από σεισμό. 

Στην τιμή περιλαμβάνεται και η αποξήλωση της παλαιάς, ο καθαρι¬ 
σμός της επιφάνειας και η απομάκρυνση των αχρήστων υλικών και 
κάθε άλλη απαιτούμενη εργασία, δραχμές: Χίλιες πεντακόσιες (1.500). 
Η παρούσα να δημοσιευθεϊ στην Εφημερίδα της Κυβερνήσεως. 

Αθήνα, 14 Νοεμβρίου 1991 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 
-♦- 

Αριθ. 18710 (9) 

Σύσταση ίδιου Νομικού Προσώπου στην κοιν. Καμαρίου Ν. Αρκαδίας 
με την επωνυμία «Σχολική Επιτροπή Δημοτικού, Σχολείου Κοινότη¬ 
τας Καμαρίου». 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις: 

α) Της παραγρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α.110) και 
β) Του άρθρου 187 του Δημοτικού και Κοινοτικού Κώδικα (Π.Δ. 
323/1989) (Α' 146). 

2. Τις 31 και 22/1991 αποφάσεις τόυ Κοινοτικού Συμβουλίου της 
Κοινότητας Καμαρίου Νομού Αρκαδίας για τη σύσταση Σχολικής Επι¬ 
τροπής. 

3. Το γεγονός ότι στην Κοινότητα Καμαρίου δεν λειτουργεί Σύλλο¬ 
γος Γονέων και Κηδεμόνων, αποφασίζουμε: 

Γ. Συνιστούμε στην Κοινότητα Καμαρίου του Νομού Αρκαδίας ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου Κοινότητας Καμαρίου». 

Η συνιστώμενη με την απόφαση αυτή σχολική επιτροπή διοικείται 
από 7/μελές Διοικητικό Συμβούλιο αποτελούμενο από: 


α) Τον εκάστοτε Πρόεδρο της Κοινότητας Καμαρίου ως Πρόεδρο της 
Σχολικής Επιτροπής. 

β) Τον εκάστοτε Διευθυντή του Δημοτικού σχολείου Καμαρίου. 
γ) Δύο κοινοτικούς Συμβούλους που ορίζονται με απόφαση του Κοι¬ 
νοτικού Συμβουλίου. 

δ) Ένα κάτοικο και δημότη της Κοινότητας που ορίζεται με απόφαση 
του Κοινοτικού Συμβουλίου. 

ε) Δύο γονείς μαθητών του Δημοτικού Σχολείου που ορίζονται με 
απόφαση του Κοινοτικού Συμβουλίου. 

2. Η θητεία του πρώτου Διοικητικού Συμβουλίου της αυνιστώμενης 
με την απόφαση αυτή σχολικής επιτροπής λήγει με τη λήξη της δημοτι¬ 
κής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

3. Το διοικητικό Συμιβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας ποσού δρχ. 50.000. 
γ) Κάθε είδους εισφορές, δωρεές, κληρονομιές, κληροδοσίες, 
δ) Τις εισπράξεις από το αντίτιμο των παρεχομένων πραγμάτων ή 
υπηρεσιών. 

6. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ, Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Τρίπολη, 7 Νοεμβρίου 1991 

Με εντολή Νομάρχη 
Ο Προϊστάμενος Τμήματος 
Σ. ΚΑΠΟΓΙΑΝΝΗΣ 

-+■ .« 

Αριθ. 21514 (10) 

Προσαρμογή της Σχολικής Επιτροπής Γυμνασίου Νέας Περάμου Αττι¬ 
κής στις δ/ξεις του άρθρου 5 του Ν. 1894/90. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις». 

3. Τη Σχολική Επιτροπή Γυμνασίου Νέας Περάμου που συστάθηκε 
με την 19083/26.10.89 απόφασή μας, σύμφωνα με την ΣΤ5/26/ 
5.10.88 κοινή απόφαση των Υπουργών Εσωτερικών, Οικονομικών, 
Εθνικής Παιδείας και θρησκευμάτων και ΥΠΕΧΩΔΕ. 

4. Την 89/91 απόφαση του Κοινοτικού Συμβουλίου Νέας Περάμου 
για την προσαρμογή της Σχολικής Επιτροπής Γυμνασίου Νέας Περά¬ 
μου στις δ/ξεις του άρθρου 5 του Ν. 1894/90, αποφασίζουμε: 

Α. Προσαρμόζουμε τη συστατική πράξη της Σχολικής Επιτροπής 
Γυμνασίου της Κοινότητας Νέας Περάμου στις δ/ξεις του άρθρου 5 του 
Ν. 1894/90. 

Β. Τροποποιούμε τις παρ. 2 και 3 της 19083/26.10.1989 από¬ 
φασή μας για τη σύσταση Νομικού Προσώπου με την επωνυμία «Σχο¬ 
λική Επιτροπή Γυμνασίου Νέας Περάμου» ως εξής: 

Προσθέτουμε στο τέλος της παρ. 2 της παραπάνω απόφασής μας 
εδαφ. ια (ε, στ, και ζ) ως εξής: 

ε) Η αμοιβή καθαριστριών. 

στ) Η διαχείριση των εσόδων από την ενδεχόμενη εκμετάλλευση των 
σχολικών κτιρίων και 

ζ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

Ως προς τη διοίκησή του ως εξής: Το Νομικό Πρόσωπο διοικείται 
από 7μελές διοικητικό συμβούλιο αποτελούμενο από: 

«)··■ 

β) Δυο (2) κοινοτικούς συμβούλους. 

και προσθέτουμε στο τέλος της παρ. 3 της παραπάνω απόφασής μας 
εδαφ. (στ'), ως εξής: 

στ) Έναν (1) εκπρόσωπο της μαθητικής κοινότητας. 

Κατά τα λοιπά ισχύει η 19083/26.10.1989 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 6 Νοεμβρίου 1991 

Ο Νομάρχης 
ΑΘΑΝ. ΜΠΟΪΡΑΣ 

-ψ- 

Αριθ. 21515 (11) 

Προσαρμογή της Σχολικής Επιτροπής Λυκείου Νέας Περάμου Αττικής 
στις δ/ξεις του άρθρου 5 του Ν. 1894/90. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89), 

2. Τις διατάξεις του άρθρου 5 του Ν.1894/90 «Για την Ακαδημία 
Αθηνών και άλλες εκπαιδευτικές διατάξεις». 

3. Τη Σχολική Επιτροπή Λυκείου Νέας Περάμου που συστάθηκε με 
την 19080/26.10.1989 απόφασή μας, σύμφωνα με την ΣΤ5.5/ 
26/88 κοινή απόφαση των Υπουργών Εσωτερικών, Οικονομικών, 
Εθνικής Παιδείας και θρησκευμάτων και ΥΠΕΧΩΔΕ. 

4. Την 88/91 απόφαση του Κοινοτικού Συμβουλίου Νέας Περάμου 
για την προσαρμογή της Σχολικής Επιτροπής Γυμνασίου Νέας Περά¬ 
μου στις δ/ξεις του άρθρου 5 του Ν. 1894/90, αποφασίζουμε: 

Α. Προσαρμόζουμε τη συστατική πράξη της Σχολικής Επιτροπής 
Λυκείου της Κοινότητας Νέας Περάμου στις δ/ξεις του άρθρου 5 του Ν. 
1894/90. 

Β. Τροποποιούμε τις παρ. 2 και 3 της 19080/26.10.1989 απόφα¬ 
σής μας για τη σύσταση Νομικού Προσώπου με την επωνυμία «Σχολική 
Επιτροπή Λυκείου Νέας Περάμου» ως εξής: 

Προσθέτουμε στο τέλος της παρ. 2 της παραπάνω απόφασής μας 
εδαφ. Α (ε, στ, και ζ) ως εξής: 

ε) η αμοιβή καθαριστριών. 

στ) η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

ζ) η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

Ως προς τη διοίκησή του ως εξής: Το Νομικό Πρόσωπο διοικείται 
από 7μελές διοικητικό συμβούλιο αποτελούμενο από: 

α)... 

β) Δύο (2) κοινοτικούς συμβούλους. 

και προσθέτουμε στο τέλος της παρ. 3 της παραπάνω απόφασής μας 
εδαφ. (στ'), ως εξής: 

στ) Έναν (1) εκπρόσωπο της μαθητικής κοινότητας. 

Κατά τα λοιπά ισχύει η 19080/26.10.1989 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 6 Νοεμβρίου 1991 

Ο Νομάρχης 
ΑΘΑΝ. ΜΠΟΥΡΑΣ 

-ψ- 

Αριθ. ΑΓ 14082 (12) 

Έγκριση Οργανισμού Εσωτερικής Υπηρεσίας ΚΑΠΗ Τυχερού, Ν. 

Έβρου. 

Ο ΝΟΜΑΡΧΗΣ ΕΒΡΟΥ . 

Έχοντας υπόψη: 

1. Την 1/1991 απόφαση του Διοικ. Συμβουλίου ΚΑΠΗ Τυχερού 
και την 34/1991 απόφαση του Δημοτικού Συμβουλίου Τυχερού, με τις 
οποίες εγκρίνεται η σύσταση του ΟΕΥ του ΚΑΠΗ Τυχερού. 


2. Τις διατάξεις των άρθρων 26 απρ. 1 του Ν. 1832/89, 182 του 
ΔΚΚ (ΠΔ 323/89) και του Π.Δ. 37α/1987. 

3. Την 5/2/19.7,1991 σύμφωνη γνωμοδότηση του Υπηρεσιακού 
Συμβουλίου Δημ. και Κοιν. Υπαλλήλων του άρθρου 14 του Ν. 1586/ 
1986, αποφασίζουμε: 

Εγκρίνουμε την 1/1991 απόφαση του Διοικητικού Συμβουλίου του 
ΚΑΠΗ Τυχερού που αφορά τη σύσταση ΟΕΥ του ΚΑΠΗ και ειδικό¬ 
τερα: 

0 Οργανισμός Εσωτερικής Υπηρεσίας του ΚΑΠΗ Τυχερού προβλέ¬ 
πει τις παρακάτω θέσεις: 

1. Κλάδος ΤΕ2 Κοινωνικών Λειτουργών. 

Μία (1) θέση Κοινωνικού Λειτουργού με βαθμούς Γ-Α. 

■ 2. Κλάδος ΤΕ10 Φυσιοθεραπευτών. 

Μία (1) θέση Φυσικοθεραπευτών με βαθμούς από Γ-Α. 

3. Κλάδος ΤΕ18 Εργοθεραπευτών. 

Μία (1) θέση Εργοθεραπευτή με βαθμούς από Γ-Α. 

4. Κλάδος ΤΕ6 Επισκεπτριών αδελφών. 

Μία (1) θέση Επισκέπτριας αδελφής με βαθμό από Γ-Α. 

5. Κλάδος ΤΕ8 Αδελφών Νοσοκόμων με βαθμό Γ-Α. 

Για κάθε παραπάνω κλάδο, προσόν διορισμού στον εισαγωγικό 
βαθμό, ορίζεται το ομώνυμο ή αντίστοιχο κατά ειδικότητα Πτυχίο ή Δί¬ 
πλωμα ΤΕΙ της ημεδαπής ή ισοτίμων σχολών της ημεδαπής ή αλλοδα¬ 
πής ή ΚΑΤΕΕ ή ισότιμων σχολών της ημεδαπής ή αλλοδαπής. (Σύμ¬ 
φωνα με τα οριζόμενα στις σχετικές διατάξεις του Π.Δ. 37α/87 και του 
Π.Δ. 22/90). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξ/πολη, 6 Νοεμβρίου 1991 

Με εντολή Νομάρχη 
Ο Δ/ντής κ.α.α. 

Σ. ΚΑΡΠΟΥΖΗ 


♦ 


Αριθ. 30700 ■· (13) 

Σύσταση ίδιου Νομικού Προσώπου στην κοιν. Μηλεών Ν. Ηλείας με την 
επωνυμία «Σχολική Επιτροπή Δημοτικού Σχολείου Μηλεών». 


Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α) Την παραγρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α.110) και 

β) Του άρθρου 187 του Δημοτικού και Κοινοτικού Κώδικα (Π.Δ. 
323/1989) (Α' 146). 

2. Την αριθ. 31/1991 απόφαση του Κοινοτικού Συμβουλίου Μηλεών του 
Νομού Ηλείας για σύσταση Σχολικής Επιτροπής αποφασίζουμε: 

1. Συνιστούμε στην Κοινότητα Μηλεών του Νομού Ηλείας ίδιο Νο¬ 
μικό Πρόσωπο με την επωνυμία «Σχολική Επιτροπή Δημοτικού Σχο¬ 
λείου Κοινότητας Μηλεών». 

Η συνιστώμενη με την απόφαση αυτή σχολική επιτροπή διοικείται 
από 3/μελές Διοικητικό Συμβούλιο αποτελούμενο από: 

α) Τον Πρόεδρο της Κοινότητας Μηλεών ως Πρόεδρο της Σχολικής 
Επιτροπής. 

β) Το Διευθυντή του Δημοτικού σχολείου. 

γ) Τον εκπρόσωπο του συλλόγου γονέων και κηδεμόνων του Δημοτι¬ 
κού Σχολείου. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή σχολικής επιτροπής λήγει με τη λήξη της δημοτι¬ 
κής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμοενσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 

από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες. 

6. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ. Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 13 Νοεμβρίου 1991 
Ο Νομάρχης 

ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ, 14992 (14) 

Τροποποίηση Οργανισμού Εσωτ. Υπηρεσίας Κοινότητας Νησιού Ν. 

Ημαθίας. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του Κώδικος καταστάσεως προσωπικού Οργανισμών Τοπ. Αυτ/σης» 
όπως αντικαταστάθηκε από τις όμοιες του αρθ. 26 του Ν. 1832/89. 

2. Τις διατάξεις του αρθρ. 164 του Δ.Κ.Κ. (Π.Δ. 322/89). 

3. Τη σύμφωνη γνώμη του Υπηρεσιακού Συμβουλίου Δημοτικών και 
Κοινοτικών Υπαλλήλων, που διατυπώθηκε στο 5/1991 πρακτικό του. 

4. Την 31/91 απόφαση του Κ.Σ. Νησιού, με την οποία τροποποιεί¬ 
ται ο Ο.Ε.Υ. της Κοινότητας, αποφασίζουμε: 

Εγκρίνουμε την 31/1991 απόφαση του Κοινοτικού Συμβουλίου Νη¬ 
σιού, με την οποία τροποποιείται ο Οργανισμός Εσωτερικής Υπηρεσίας 
της Κοινότητας ως εξής:. 

Τροποποείται το αρθρ. 3 του ισχύοντα Ο.Ε.Υ. της Κοινότητας με την 
εξής προσθήκη: 

Άρθρο 3ο 

ΟΡΓΑΝΙΚΗ ΣΥΝΘΕΣΗ 

ΔΙΑΒΑΘΜΙΣΗ ΘΕΣΕΩΝ ΤΑΚΤΙΚΟΥ ΠΡΟΣΩΠΙΚΟΥ 

Β’ Κατηγορία Υ.Ε. 

Κλάδος Υ.Ε. 16 προσωπικό καθαριότητας. 

Μία (1) θέση κηπουρού με βαθμό Δ' - Γ". 

Προσόν διορισμού στον εισαγωγικό βαθμό ορίζεται, απολυτήριος τί¬ 
τλος υποχρεωτικής εκπαίδευσης (δηλαδή απολυτήριο τριταξίου γυμνα¬ 
σίου ή για υποψηφίους που έχουν αποφοιτήσει μέχρι και το έτος 1980 
απολυτήριο δημοτικού σχολείου) ή απολυτήριος τίτλος κατώτερης τε¬ 
χνικής σχολής του Ν.Δ. 580/1970, σύμφωνα με τις διατάξεις του Π.Δ. 
37α/1987 και Π.Δ. 22/1989. 

Άρθρο 3α' 

ΟΡΓΑΝΙΚΗ ΣΥΝΘΕΣΗ - 
ΔΙΑΒΑΘΜΙΣΗ ΠΡΟΣΩΠΙΚΟΥ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
(άρθρο 258-300 Ν. 1188/81) 

Α’ Κατηγορία Υ.Ε. 

Κλάδος Υ.Ε. 16 προσωπικό καθαριότητας. 


Μία (1) θέση καθαρίστριας με βαθμό Δ-Γ με απασχόληση μέχρι τρεις 
(3) ώρες για κάθε εργάσιμη μέρα. 

Προσόν διορισμού στον εισαγωγικό βαθμό ορίζεται, απολυτήριος τί¬ 
τλος υποχρεωτικής εκπαίδευσης (δηλαδή απολυτήριο τριταξίου γυμνα¬ 
σίου ή για υποψηφίους που έχουν αποφοιτήσει μέχρι και το έτος 1980 
απολυτήριο Δημοτικού Σχολείου) ή απολυτήριος τίτλος κατώτερης τε¬ 
χνικής σχολής του Ν.Δ. 580/1970, σύμφωνα με τις διατάξεις του Π.Δ. 
37α/1987 και Π.Δ. 22/1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 5 Νοεμβρίου 1991 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΥ 
-♦- . 

Αριθ. ΥΓ/8810 (15) 

Καθορισμός τόπου αποχετεύχεως αποβλήτων ελαιοτριβείου του ΜΟΥ- 
ΖΑΚΙΤΗ Ιωάννη στην κοιν. Αυλιωτών Ν. Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τα άρθρα 1 και 2 του Α.Ν. 2520/1940 (ΦΕΚ 273). 

2. Την Ε1β/221/21.2.1965 Υγ/κή Δ/ξη όπως αυτή ετροποποιή- 
θηκε με τις Γ1/17831/71(ΦΕΚ.986/Τ.Β./71) και Γ4/1305/74 
(ΦΕΚ.801/Τ.Β./1974) ομοίας. 

3. Την από 9.10.91 γνωμοδότηση της Επιτροπής η οποία συστή- 
θηκε με την ΥΓ/7293/27.9.91 απόφαση του Νομάρχη Κερκύρας. 

4. Την από 6.9.91 αίτηση του ΜΟΥΖΑΚΙΤΗ Ιωάννη, αποφασί¬ 
ζουμε: 

1. Επιτρέπουμε την αποχέτευση των αποβλήτων του ελαιουργείου 
του ΜΟΥΖΑΚΙΤΗ Ιωάννη στο χείμαρο «ΛΥΚΟΥΔΙ» υπό τον όρον ότι: 

α. Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β. Ο χείμαρρος να συντηρείται με φροντίδα και δαπάνη του ιδιοκτήτη 
του ελαιοτριβείου ώστε να μην δημιουργείται ανθυγιεινή κατάσταση. 

γ. Τα απόβλητα να οδηγούνται με υπόγειο αγωγό από του βόθρου 
μέχρι του χειμάρρου και σε σημείο που να απέχει πλέον των 150 μ. από 
της τελευταίας εν συνεχεία οικίας του οικισμού. 

δ. Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται 
όπως προβούν στον καθορισμό της οριστικής θέσεως των αποχ/κών 
αγωγών. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 8 Νοεμβρίου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 
--♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στην με αριθ. ΔΙΕΚ/Α/Φ.'/42279 απόφαση του Υπουργού Προε¬ 
δρίας της Κυβέρνησης που δημοσιεύθηκε στο ΦΕΚ 953/20.11.91 
τευχ. Β’ και αφορά τον καθορισμό κριτηρίων επιλογής των υπαλλήλων 
που παρακολουθούν προγράμματα επιμόρφωσης και εξειδίκευσης επι- 
φέρεται η πιο κάτω διόρθωση: 

Στην πρώτη σελίδα (8.251), στην δεύτερη στήλη και στον δεύτερο 
από την αρχή αυτής στίχο, όπου λανθασμένα αναφέρεται η λέξη «ώστε», 
αντικαθίσταται με την ορθή λέξη «ούτε». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




